গাজীপুরে ইলেকট্রনিক মিডিয়ার তিন সাংবাদিকের ওপর জুয়াড়িদের হামলার ঘটনায় মামলা হয়েছে। মঙ্গলবার আহত মোহনা টিভির গাজীপুর প্রতিনিধি মো. আতিকুর রহমান আমিন বাদী হয়ে জয়দেবপুর থানায় মামলাটি করেন। মামলায় বাঘেরবাজার এলাকার জুয়ার আসরের পরিচালক সফিকুল ইসলাম সফিকে প্রধান আসামিসহ ২৪ জনের নাম উল্লেখ করে এবং অজ্ঞাত আরও ১৫-২০ জনকে আসামি করা হয়েছে। উল্লেখ্য, সোমবার জুয়া খেলার চিত্র ধারণ করার সময় তিন সাংবাদিক হামলার শিকার হন।—গাজীপুর প্রতিনিধি